美食專區「味。工房」由4個特色小食檔組成，包括SWIRE COCA-COLA HK，佢特別為今次活動，再次推出復刻版玻璃樽「可口可樂」，極具收藏價值！共4個不同年份嘅經典設計給大家選購，另有爆谷及棉花糖供應，可以邊吃邊逛。
至於Chillz，佢癲覆咗食牛肉乾嘅概念，將「台灣阿江師金門牛肉乾」配上香脆魚皮、爽甜青瓜，加上秘製香濃磨菇白汁，以輕輕烤過嘅意式麵包Ciabatta夾住，多層次口感令人驚喜。其他食品包括美國蘋果熱狗、德國烤腸等。
小團圓亦為大家帶來多款趣「味」雪糕，例如海鹽、芥末、話梅、榴槤等。檔主嘅創意還見於其他小食，像自家製金沙鹹蛋棉花燒多士，鹹甜組合，人吃人讚。同時推介養生冰糖陳皮燉檸檬、川貝陳皮燉檸檬，秋冬必備。
盆滿缽滿嘅蝴蝶酥，酥皮鬆化，甜而不膩，以水晶球盛載，可作為聖誕禮物送贈好友。另一主打係杯裝泰式鳳爪及粒粒豬手，均是惹味之選。必試的還有漲卜卜奇趣雞批，熱辣辣品嚐，更加滋味。